stanford-oval/wikipedia huggingface dataset:
שער ציון
הערות שוליים

↑  דומיניק לאפייר, לארי קולינס, ירושלים, ירושלים, עמ' 2.
↑  שלט ההנצחה בשער מציין רק 22 לוחמים - מכיוון שהכוח מנה 22 לוחמי פלמ"ח הראל + 2 לוחמי חי"ש. השלט הונח על ידי העמותה להנצחת מורשת הפלמ"ח, וזו בחרה להנציח רק את לוחמיה
| אתרי העיר העתיקה של ירושלים |
| --- | --- | --- | --- | --- | --- | --- | --- | --- |
 : 
שערי ירושלים
 שער האריות • שער הפרחים • שער שכם • השער החדש • שער יפו • שער ציון • שער האשפות • שער הרחמים • שערי חולדה: 
| אתרי הרובע הארמני |
| --- | --- | --- |
| רחובות ושערים | שער יפו • שער ציון • רחוב הפטריארכיה הארמנית • רחוב סנט ג'יימס • כיכר עומר אבן אל ח'טאב |  |
| אתרים | מגדל דוד • המוזיאון הארמני • מוזיאון הדגמים של קונרד שיק • קישלה |  |
| אתרים נוצריים | כנסיית המשיח • מנזר מרקוס הקדוש • הפטריארכיה הארמנית של ירושלים • קתדרלת יעקב הקדוש |  |
| אתרים יהודיים | ישיבת ברכת התורה |  |
| --- | --- |
בקרת זהויות :  NLI: 987007285541705171  BnF: cb16183617x (data)  LCCN: sh00001898  SUDOC: 142421502 
התקנת מזוזה בשער ציון לאחר כיבוש העיר בנוכחות הרב שלמה גורן, אוסף מיתר, הספרייה הלאומית
מקום ניסיון הפריצה במבצע קדם ליד שער ציון
לוח הזיכרון לפריצה בשער ציון
אסטר

ערך זה עוסק בקבוצת תרכובות אורגניות. אם התכוונתם למשמעות אחרת, ראו .
נוסחת מבנה כללית של אסטר; R ו-'R מייצגים כל שרשרת פחמנית שהיא
אסטרים (Esters) הם קבוצת תרכובות אורגניות הכוללות קשר אסטרי -COO- הנקרא גם קבוצת אסטר.
הקשר האסטרי הוא קשר כימי חזק ויציב, ומסיבה זו כמה מהחומרים החשובים ביותר בעולם החי הם אסטרים: ה-DNA וה-RNA מיוצבים על ידי קשרים אסטרים; רוב השומנים הם אסטרים; וחומרים רבים הנותנים לפירות ולכמה ירקות את טעמם המתוק ואת ריחם הם אסטרים. 
האסטרים משתייכים ל'קבוצת האתר: 'R-O-R - שרשרת פחמימנית עם אטום חמצן בשדרתה; אליה מחוברת קבוצת קרבוניל - פחמן קשור קשר כפול לאטום חמצן צדדי.
אטימולוגיה וישום

מקור המילה אסטר בגרמנית, ונגזר מהמילים Essig Aether, "חומץ אתרי". זהו השם הישן של אחד האסטרים הפשוטים והידועים ביותר, אתיל אצטט (Ethyl acetate). אסטר זה נוצר בתגובה בין שני חומרים ידועים: אתנול, הכוהל המצוי בכל המשקאות החריפים, וחומצה אצטית, המרכיב העיקרי בחומץ.
שמות האסטרים מורכבים משני חלקים. החלק הראשון מציין את הרכיב הכוהלי והחלק השני - את הרכיב החומצי. בעבר היה נהוג להוסיף את המילה אסטר בראשית השם. שמות האסטרים מסתיימים בסיומת -וֹאָט (oate-). האסטר הפשוט ביותר הוא מתיל מתאנואט (Methyl methanoate), הנוצר בתגובה בין מתנול, הכוהל הפשוט ביותר, ובין חומצה מתנואית (חומצה פורמית, חומצת נמלים), החומצה הקרבוקסילית הפשוטה ביותר.
לכללים מפורטים למתן שמות לאסטרים ראו: מונחון IUPAC.
תגובת יצירה

האסטרים נוצרים בתגובה בין כוהל וחומצה, בדרך כלל חומצה קרבוקסילית. התגובה ליצירת האסטר נקראת איסטור (או אסטריפיקציה).
התגובה היא תגובת סתירה (כאשר הכוהל מתפקד כבסיס) ועל כן האסטרים הם מלחים אורגניים, אף על פי שאינם תרכובות יוניות, וכן תגובת דחיסה (תגובה שבמהלכה נפלטת מולקולה קטנה מהמגיבים; באיסטור נפלטת מולקולת מים. הכוהל תורם אטום מימן אחד והחומצה תורמת אטום חמצן ואטום מימן; הללו מתרכבים למים).
רכיב הכוהל ורכיב החומצה באסטר מחוברים זה לזה באמצעות קשר אסטרי, או קבוצת אסטר. קבוצה זאת מורכבת מאטום אחד של פחמן הקשור בקשר כפול לאטום חמצן, ובקשר יחיד לאטום חמצן אחר. החומצה הקרבוקסילית תורמת לקשר האסטרי את קבוצת הקרבוניל (פחמן הקשור בקשר כפול לחמצן), ואילו הכוהל תורם את אטום החמצן הבודד. קבוצת האסטר מסומנת כ-COO. בכימיה האורגנית לא ידועות תגובות רבות שבהן נוצר קשר חדש בין שני אטומי פחמן, לכן האיסטור הוא תגובה חשובה בסינתזה הכימית ובתעשייה.
נגזרות של חומצות קרבוקסיליות ושל כהלים יכולות אף הן להגיב וליצור אסטרים. בנוסף, ניתן להחליף את החומצה הקרבוקסילית באנהידריד או בחומצה אי-אורגנית. קיימים לפחות שבעה סוגים נוספים של תגובת איסטור בנוסף לתגובה שהוזכרה לעיל.
נגזרות של אסטרים

תיואסטר (Thioester (אנ')) הוא אסטר בו הוחלף אטום החמצן באטום גופרית (ראו גם: תיול); הקבוצה הפונקציונלית בתיואסטרים היא, אם כן, COS.
לקטון הוא אסטר טבעתי (ציקלי). הוא נוצר כשמולקולה המכילה קבוצת קרבוקסיל בצידה האחד וקבוצת הידרוקסיל בצידה האחר נסגרת לטבעת; שתי הקבוצות מגיבות זו לזו בתגובת איסטור פשוטה.
מקרוליד הוא לקטון גדול (בן 14, 15 או 16 אטומי פחמן) הקשור לחד-סוכר אחד או יותר.
פתאלט (Phthalate) הוא אסטר כפול המכיל טבעת בנזן. לפתלאטים שימוש נרחב כתוספים לפלסטיקים; הם מפחיתים את רמת הקשיחות של הפלסטיק ומוסיפים לו גמישות.
טריגליצריד הוא אסטר המורכב מהכוהל גליצרול ומשלוש חומצות שומן (חומצות קרבוקסיליות ארוכות) הקשורות אליו בקשר אסטרי. הטריגליצרידים הם המרכיבים העיקריים של השומנים בעולם החי.
אסטרים חשובים

אסטרים רבים בעולם החי נוצרים בתגובה בין כוהל ובין חומצה אצטית. האסטר פרופיל אצטט (Propyl acetate) הוא החומר המקנה לפרי האגס את ריחו; איזו-אמיל אצטט (Iso-amyl acetate) מקנה לבננה את ריחה; בנזיל אצטט (Benzyl acetate), המכיל טבעת בנזן, מקנה לאפרסק את ריחו; ואוקטיל אצטט (Octyl acetate) הוא מרכיב במיץ התפוז.
באופן דומה מורכבים אסטרים רבים מחומצה בוטירית (חומצת חמאה). אתיל בוטירט (Ethyl butyrate), הנוצר בתגובה בין אתנול ובין חומצה בוטירית, מקנה לאננס את ריחו; למתיל בוטירט ריח הדומה לזה של התפוח; ואיזו-אמיל בוטירט מקנה למשמש את ריחו.
תגובת איסטור
גמא-בוטירולקטון. התחילית גמא מציינת שהטבעת מחומשת
ביס(2-אתילהקסיל) פתאלט
איי מיאקו

| --- | --- |

 נתונים גאוגרפיים
 מיקום:  ים סין המזרחי 
 קואורדינטות:  24°43′00″N 125°01′00″E﻿ / ﻿24.71666667°N 125.01666667°E﻿ / 24.71666667; 125.01666667
 שטח:  226.47 קילומטר רבוע
 נתונים מדיניים
 מדינה:  יפן 
 אוכלוסייה:  55,522 (2018)
  (למפת יפן מוגדלת) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט איי מיאקו(למפת יפן רגילה) טוקיו אוסקה סאפורו סנדאי ניאיגטה פוקואוקה נהה ד. קו.  צ. קו.  סין רוסיה ים יפן האוקיינוס השקט איי מיאקו
 
איי מיאקו
איי מִיָאקוֹ (ביפנית: 宮古列島) הם קבוצת איים אשר נמצאת במחוז אוקינאווה, יפן, ממזרח לאיי יאיאמה. איים אלה מהווים יחד עם איי יאיאמה את איי סקישימה, אשר הם חלק מקבוצת איי ריוקיו. האי הגדול ביותר והמאוכלס ביותר בקבוצת איים זו הוא מיאקוג'ימה.
המיושבים שבאיי מיאקו נחלקים מנהלית לשני יישובים: מיאקוג'ימה והכפר טרמה. העיר מיאקוג'ימה כוללת בתחומה את האיים: איקמה, אירבו, קורימה, מיאקוג'ימה, אוגאמי ושימוג'י, ואילו הכפר טרמה כולל את האיים מינה וטרמה.
נגב NG7

| --- | --- |

 מידע כללי
 סוג:  מקלע
 נגזרות:  נגב NG7 קומנדו, נגב 7 ULMG ו-ULMG SF
 תכנון:  תעשיות נשק לישראל (IWI),‏ 2012
 מדינה מייצרת:  ישראל ישראל
 יצרן:  תעשיות נשק לישראל (IWI)
 תקופת השימוש:  2012–הווה (כ־13 שנים)
 מלחמות:  מבצע צוק איתן, מלחמת חרבות ברזל
 מדינות המשתמשות:  ישראל ישראל  צה"ל מדינות נוספות (הודו, קניה)
 מחיר ליחידה:  53,000 ש"ח
 מידע טכני
 קליבר:  7.62x51 מ"מ נאט"ו
 פעולה:  נשק אוטומטי: גז, מכנס פתוח
 חירוק קנה:  4 מסילות בפיתול של "1:12
 הזנה:  תוף תקיפה, קופסת פעולה או שרשיר תחמושת
 כוונות:  כוונות ברזל ואפשרות להתקנת מגוון כוונות נוספות
 אורך כולל:  1100 מ"מ (קת פתוחה)   1030 מ"מ (קת סגורה)
 אורך קנה:  508 מ"מ (20 אינץ') 420 מ"מ (16.5 אינץ')
 משקל ריק:  7.95 ק"ג
 קצב אש:  600~750 כדורים לדקה (מצב 1 ו-2)
 מהירות לוע:  860 מטרים לשנייה
 טווח אפקטיבי:  100–1200 מטר  300–1000 מטר (עם כוונות ברזל)
מקלע נגב NG7 הוא מקלע קל רב-תכליתי תוצרת ישראל בקליבר 7.62x51 מ"מ נאט"ו מוזן שרשיר ובעל דורגל, המבוסס על מקלע הנגב 5.56x45 מ"מ נאט"ו של התעשייה הצבאית. הנגב NG7 תוכנן ומיוצר על ידי תעשיות נשק לישראל (IWI) ונמצא בשימוש צה"ל (בעיקר בחיל הרגלים, חיל ההנדסה הקרבית ויחידות מיוחדות), בו הוא נקרא בקיצור "נגב 7". בנוסף הנגב NG7 מיוצא לחו"ל, ונמכר לצבא הודו וצבא קניה.
הנגב NG7 משלב בין העוצמה של כדורי ה-7.62 מ"מ לבין המשקל הקל והגודל הקומפקטי של ה"נגב". תכונות אלה, בנוסף לאפשרות של ירי חצי-אוטומטי, הופכים אותו למתאים במיוחד לנשיאה על ידי לוחמי חיל רגלים, הנדסה קרבית ויחידות מיוחדות וללחימה בשטח בנוי. עם זאת, ניתן להשתמש בנגב NG7 גם למטרות נוספות ולהתקינו על גבי רכב קרבי משוריין.
לפני שהוכנס הנגב לשירות, המקלעים הקלים המקובלים בצה"ל היו המאג והמינימי. יתרונותיו של מקלע הנגב על מקלעים אלו הם משקלו הקל יחסית, גודלו הקומפקטי ועמידותו לתנאי מדבר קשים. גודלו הקטן יחסית, בייחוד בגרסת "נגב NG7 קומנדו" (Negev NG7 SF), מאפשר הסתערות עם המקלע ושימוש בו במבצעים מיוחדים, מבלי לאבד כוח אש ויכולת חדירת שריון. בנוסף, הנגב יכול לירות מלבד בצרורות, גם כדורים בודדים (ירי חצי-אוטומטי), תכונה חשובה במיוחד בלוחמה בשטח בנוי הדורש ירי סלקטיבי, ולשמש כנשק אישי עבור הלוחם.
היסטוריה

בשנות ה-90 של המאה ה-20 פיתחה התעשייה הצבאית את מקלע נגב עבור צה"ל. הנגב היה מקלע קל בקליבר 5.56 מ"מ נאט"ו. בשנות ה-2000 הופרט מפעל הנשק הקל של תע"ש ונמכר לתעשיות נשק לישראל (IWI) שהמשיכה את פיתוח וייצור הנגב.
ב-2012 פיתחה חברת "תעשיות נשק לישראל" מקלע נגב בקליבר 7.62x51 מ"מ נאט"ו המבוסס על הנגב. מקלע זה נקרא NG7. למקלע זה תכונה ייחודית: ירי סלקטיבי חצי-אוטומטי, שכמעט איננו קיים במקלעים בקליבר שלו, כמו גם מנגנוני בטיחות לירי לא מבוקר.
הנגב NG7 נרכש על ידי צה"ל והיחידות המובחרות היו הראשונות להצטייד בו. הנגב NG7 רשם טבילת אש מבצעית במבצע צוק איתן וזכה לביקורות טובות מהלוחמים ולשבחים על תפקוד רציף ללא תקלות ומעצורים ועל אמינות בתנאים קשים.
בהמשך נקלט הנגב NG7 בחטיבות הסדירות של חיל הרגלים ומחליף את המאג בתפקיד מקלע חי"ר (כלומר: מקלע הנישא בידי לוחם ולא על גבי כלי רכב או רק"ם).
ב-2023 פיתחה IWI שתי נגזרות אולטרא-קומפקטיות וקלות משקל (Ultra-Light Machine Gun) למקלע הנגב: Negev 7 ULMG ו-Negev 7 ULMG SF. שני הדגמים הם בקליבר 7.62 מ"מ, הדגם הרגיל שוקל 6.6 ק"ג ובעל קנה באורך 420 מ"מ, ואילו דגם ה-SF שוקל 6.4 ק"ג ובעל קנה באורך 330 מ"מ. הפיתוחים באו בעקבות משוב מלקוחות שרצו גרסה קלה וקומפקטית יותר של הנגב NG7.
הנגב NG7 היה בשימוש ניסיוני במבצע צוק איתן ונכנס לשירות מבצעי מלא במלחמת חרבות ברזל.
פרטים טכניים ומאפיינים > נגב NG7

הנגב NG7 הוא מקלע אוטומטי שפועל על בסיס גזים שנוצרים במהלך הירי. הוא יורה בשיטת המכנס הפתוח (open bolt), כלומר הנקירה מחוברת לפעולה לפנים של הירי, ומגיעה בסוף. אין הפרדה בין הפעולה לפנים ולנקירה.
הקליבר שלו הוא 7.62x51 מ"מ נאט"ו ( 7.62\times 51{\mbox{mm}}) בדומה לזה של המאג.
הנגב מוזן על ידי תוף-תקיפה של 100 או 125 כדור, ארגז-פעולה של מאות כדורים או שרשרת כדורים.
משקל קל. משקלו הוא רק 7.95 ק"ג, בהשוואה למאג ששוקל כ-11 ק"ג. משקלו הקל מקל על השימוש בו בידי לוחם חיל רגלים.
כלי קומפקטי. אורכו המלא הוא כ-1,100 מ"מ (כ-43 אינץ') אך כאשר הקת מקופלת אורכו הוא 1,030 מ"מ בלבד (כמטר אחד).
גרסת ה"נגב NG7 קומנדו (SF)" קומפקטית במיוחד: משקלו הוא פחות מ-7.8 ק"ג ואורכו הוא כ-1012 מ"מ עם קת פתוחה ו-942 מ"מ עם קת סגורה.
אורך הקנה הוא 508 מ"מ (20 אינץ') בגרסה הרגילה ו-420 מ"מ בגרסת הקומנדו (16.5 אינץ').
קצב האש התאורטי ניתן לברירה (על ידי וסת הגזים): 600–750 כדורים לדקה.
מהירות הלוע שלו היא 860 מטר לשנייה.
מצב פעולה חצי-אוטומטי ("בודדת") לירי מבוקר מדויק ומהיר ללוחמה בשטח בנוי.
למרות משקלו הקל הנגב NG7 הוא כלי יציב יחסית, גם בירי חצי-אוטומטי, גם בירי צרורות וגם בירי אוטומטי מלא.
ארבעה מנגנוני בטיחות להפחתת מצבי אש בלתי מבוקרת.
הנגב NG7 נחשב למקלע מדויק למדיי.
הנגב NG7 מדוגם במסילות פיקטיני המאפשרים התקנה מהירה של מגוון כוונות: כוונות ריפלקס, כוונות טלסקופיות ועזרים טקטיים אחרים (כגון ציין לייזר).
הקת ששימשה את הדגם הרגיל של הנגב הוחלפה בקת טלסקופית עם מנגנון מתכוונן בדומה לקת של ה-M4 קרבין, ונוספה לקת משענת מתכווננת ללחי להקלה על היורה.
הנגב NG7 מצויד באופן סטנדרטי בכוונות ברזל לטווחים של 300–1,000 מטר, ויש לו גם כוונות ברזל לילה על בסיס טריטיום.
הנגב NG7 קל לפירוק והרכבה בתנאי שדה לצורכי תחזוקה.
מערכת IWI ELOG האוספת ומאחסנת במחשב נתונים על השימוש בנשק ומאפשרת תחזוקה וטיפול יעיל יותר בנשק.
פרטים טכניים ומאפיינים > נגב 7 ULMG

זוהי נגזרת קומפקטית במיוחד וקלת משקל של ה-NG7. פירוש השם ULMG הוא Ultra-Light Machine Gun. גם לדגם זה יש גרסת קומנדו (SF) שהיא עוד יותר קומפקטית וכוללת קנה קצר במיוחד.
הקליבר שלו הוא 7.62x51 מ"מ נאט"ו
קצב אש: 600~800 כדורים לדקה.
אורך קנה: 420.0 מילימטרים (16.54 אינץ') בגרסה הרגילה, 330 מילימטרים (13 אינץ') בגרסת הקומנדו (SF).
חירוק קנה: 4 מסילות במעלה סלילים 1:12"
אורך כולל ULMG‏: 1,000 מ"מ (קת פתוחה) ו-920 מ"מ (קת סגורה).
אורך כולל ULMG SF‏: 910 מ"מ (קת פתוחה) ו-830 מ"מ (קת סגורה).
משקל (ריק): 6.6 ק"ג בגרסה הרגילה, 6.4 ק"ג בגרסת הקומנדו (SF)
משתמשים

ישראל ישראל :
צה"ל (בשירות חיל הרגלים, חיל ההנדסה הקרבית ויחידות מובחרות בצה"ל)
ימ"מ (בדגם ה"קומנדו")
הודו הודו: במרץ 2020 הוזמנו כ-17,000 מקלעי נגב NG7 לשימוש כוחות היבשה ההודים כמקלע הסטנדרטי וב-2022 החלה קליטתם.
איטליה איטליה: יחידת הקומנדו של חיל האוויר האיטלקי.
הפיליפינים הפיליפינים: המשטרה הלאומית של הפיליפינים.
אסטוניה אסטוניה: הזמינה ב-2023 כאלף מקלעי נגב NG7 עבור צבא אסטוניה וליגת ההגנה האסטונית.
ראו גם

מקלע
נגב (מקלע)
מאג
מקלע MG5
XM250
הערות שוליים

↑  לחימה אורבנית: המערכות החדישות שנכנסו לפעולה בלחימה בעזה, באתר www.israeldefense.co.il, ‏2014-12-09
↑  יואב זיתון, טילי כתף עוצמתיים מארה"ב ומקלע קטלני: הנשקים שעוברים טבילת אש בעזה, באתר ynet, 28 בנובמבר 2023.
↑  ידיעה בישראל דיפנס, 18 בינואר 2022.
↑  ידיעה בישראל דיפנס, 15 בנובמבר 2022.
↑  ידיעה בישראל דיפנס, 13 במרץ 2023.
|  נשק קל עכשווי של צה"ל |
| --- | --- | --- |
| נשק אישי/רובה סער | רובה M16 • רובה M16A1 מקוצר • CAR-15‏ • רובה M4A1 • מיקרו-תבור X-95 ו-X-95L • תבור X-95 פלאט-טופ • IWI ערד |      |
| מקלעים | נגב 5.56 מ"מ • נגב קומנדו • נגב NG7‏ • מאג 7.62 מ"מ • בראונינג 0.3 • M2 בראונינג (מק"כ 0.5) |      |
| רובי צלפים | חיל הרגלים: רמינגטון M24‏ • SR-25 Mk 11 • ברק (H-S Precision HTR 2000)‏ • בארט M82A1   יחידות מיוחדות: רמינגטון M24 • מאוזר 86SR‏ • בארט MRAD‏ • בארט REC10‏ • SR-25 Mk 11‏ • רובה צלפים דרגונוב • מקמילן TAC-338 • מקמילן TAC-50 |      |
| רימונים | רימון יד מדגם רימון רסס 26 • מטול רימונים M203 • מטול רימונים M320 |      |
| רקטות כתף | M72 לאו "זרזיר מתכלה" • RPG-7‏ • מטאדור "מפצח האגוזים" ו"מפצח קל משקל" |      |
| כלי נשק נוספים | תת-מקלע מיקרו-עוזי • קלשניקוב AK-47 • רוגר SR-22 • אקדחי גלוק 17 וגלוק 19 • אקדח זיג זאואר SIG P228 |      |
| ראו גם | נשק קל של צה"ל • אמצעי הלחימה של צה"ל • נשק קל • חיל הרגלים • צבא הגנה לישראל |      |
לוחם צה"ל יורה במקלע נגב NG7 במלחמת חרבות ברזל.
לוחם צה"ל יורה בנגב NG7 במלחמת חרבות ברזל.
אלי ביהם

| --- | --- |

 לידה:  1960 (בן 65 בערך) ישראל 
 ענף מדעי:  מתמטיקה 
 מקום לימודים:  אוניברסיטת תל אביב  מכון ויצמן למדע 
 מנחה לדוקטורט:  עדי שמיר 
 מוסדות:  הטכניון – מכון טכנולוגי לישראל 
 תלמידי דוקטורט:  אלכס ביריוקוב, טל מור, אור דונקלמן, אלעד פנחס ברקן, רפאל חן 
 פרסים והוקרה:  עמית האגודה הבינלאומית למחקר קריפטוגרפי (2012) 
 אתר רשמי
 
אלי ביהם (נולד ב-1960) הוא מדען מחשב, פרופסור מן המניין ודיקן הפקולטה למדעי המחשב לשעבר בטכניון. התמחותו היא בקריפטוגרפיה וקריפטואנליזה. בעבודת הדוקטור שלו התרכז בהמצאת ופיתוח הקריפטאנליזה הדיפרנציאלית, בהנחייתו של עדי שמיר. לאחר פיתוח זה, פיתח ביהם הרחבות לטכניקה זו כמו ניתוח שגיאות דיפרנציאלי והתקפת דיפרנציאלים בלתי אפשריים.
בנעוריו למד בבית הספר למחוננים של אריקה לנדאו באוניברסיטת תל אביב.
עבודותיו של ביהם כוללות תכנון מערכות קריפטוגרפיות כגון סרפנט, שהוגש כמועמד בתחרות בחירת תקן ההצפנה החדש AES והגיע לשלב הסופי, פונקציית הגיבוב טייגר, צופן הזרם רוּ (נכתב: Py) וניתוח חולשות של צופן MMB. תחום אחר שבו ביהם פעיל הוא שבירת מערכות קריפטוגרפיות. ביהם שבר יחד עם אחרים את הצפנת Keeloq, את מוד הפעולה CBCM ואת הצפנים ממשפחת A5 ששימשו להצפנת התקשורת הסלולרית בתקן ה-GSM.
פרסומים חשובים

ביהם מתמחה בתחום הסייבר במדעי המחשב. מחקריו הרבים מתמקדים ביישום הרעיונות של קריפטואנליזה דיפרנציאלית ושל קריפטוגרפיה. ביתר פירוט, מחקריו משמשים בעיקר לאבטחת מידע ותקשורת נתונים תוך כדי חיזוי שעושה שימוש בקלט בפונקציות קריפטוגרפיות כדי לנתח את השפעתו על הפלט.
פרופסור ביהם מציג מסגרת כללית ליישום הרעיונות של קריפטאנליזה דיפרנציאלית. במסגרת זו מתוארים הבדלים מסוימים במפתח העשויים לגרום לחיזויים בהזרמת המפתח או במצב פנימי. ניתן להשתמש בהבדלי זרם אלו כדי לנתח את המצב הפנימי של הצופן ולשלוף ממנו מידע ביעילות. רעיונות אלו מיושמים כדי להזרים צופן של עיצובים שונים, למשל, LFSRs שגודלו רגיל, LFSRs שגודלו לא רגיל כמו A5 / 1, וצופני זרם המבוססים על תמורה, כגון RC4.
בנוסף, פיתח פרופסור ביהם אלגוריתם יעיל לאחזור המפתח הסודי של RC4. מפיתוח אלגוריתם זה עולה כי במקרה של מפתח 40 סיביות, משך זמן אחזור המפתח זעיר ביותר ועומד על 0.02 שניות בלבד, עם הסתברות גבוהה של הצלחה (86.4%). גם במקרה שהאלגוריתם אינו יכול לאחזר את כל המפתח, הוא יכול לאחזר מידע חלקי על המפתח.
יתרה מזאת, הוא מצא דרך שבה ניתן לפצח את תקן הצפנת נתונים - DES. תקן זה היה בזמנו הטוב ביותר וידוע בשימוש נרחב עבור יישומים אזרחיים. הוא פותח ב-IBM ואומץ על ידי הלשכה הלאומית לתקנים באמצע שנות השבעים, ועמד בהצלחה בכל ההתקפות שפורסמו בספרות הפתוחה. פרופסור ביהם פיתח סוג חדש של מתקפת קריפטואנליזה אשר יכולה לפצח כל גרסה של תקן הצפנת הנתונים (DES) במחשב אישי תוך מספר דקות. להרחבה ראו "Differential cryptanalysis of DES-like cryptosystems" (אורכב 19.02.2018 בארכיון Wayback Machine).
זאת ועוד, פרופסור ביהם פיתח אפשרות למידה של השפעת אלגוריתם key scheduling על כוחו של צופן בלוקים. כלומר, באמצעות אלגוריתם זה ניתן להפחית 50% ממורכבות החיפוש של DES על ידי התקפת הטקסט הנבחר. זו למעשה בעיה פתוחה, כלומר שעדיין אין לה פתרון אם ניתן להמיר את התקפת הטקסט הנבחרת בהתקפה בטקסט ידוע. להרחבה ראו "New types of cryptanalytic attacks using related keys".
דעתו בנוגע למאגר הביומטרי

אלי ביהם נלחם קשות כדי למנוע את יישומו של חוק המאגר הביומטרי, מכיוון שלטענתו חוק זה יפגע בזכויות האזרח הבסיסיות בכך שייתן לכל שוטר ועובד במשרד הפנים את הרשות לקחת את טביעת האצבע של כל אזרח ישראלי ולראות את פרטיו האישיים. משרד הפנים טוען כי המאגר הביומטרי יהיה מוגן הרבה יותר ממאגרי מידע שונים בארץ, כגון: קופת חולים, צה"ל, מס הכנסה וכו', אך ביהם משוכנע כי כל מאגר מידע הוא "נדיף" וכי אין מאגר המוגן לחלוטין. לכן, משוכנע כי פרטינו האישיים בסכנה וממליץ על ביטול חוק זה והחלפת תעודות הזהות הקיימות בכרטיס חכם, בלתי ניתן לחיקוי (כפי שעשו מספר מדינות אחרות).
ב-2012 קרא ביהם לציבור להחרים את פיילוט המאגר הביומטרי של משרד הפנים.
הערות שוליים

↑  April 24, 2009 – My Albert Einstein Posts, web.archive.org, ‏2018-09-05
↑  How To Steal Cars — A Practical Attack on KeeLoq, www.cosic.esat.kuleuven.be
↑  http://www.springerlink.com/content/ythkwv4gfq0fr5j4/
↑  Eli Biham, Differential Cryptanalysis of Stream Ciphers
↑  להרחבה ראו מאמרו "Efficient Reconstruction of RC4 Keys from Internal States"
↑  אל תיתנו את האצבע למאגר | ארץ אחרת, באתר web.archive.org, ‏2021-01-20
| --- | --- |
בקרת זהויות :  NLI: 987007426494705171  BnF: cb14617120j (data)  dblp: b/EliBiham  GND: 1077764464  ISNI: 0000 0001 1659 7997  LCCN: n92116182  MGP: 19322  NKC: stk2008441974  NTA: 133991547  SUDOC: 075143925  VIAF: 64690034   WorldCat (עם VIAF): 64690034
מרכז מורשת יהדות בבל

תבנית:מבנה
מרכז מורשת יהדות בבל הוא מוזיאון ומרכז מחקר באור יהודה.
היסטוריה

נוסד בשנת 1973 כמוסד ללא כוונת רווח במטרה לאסוף, לשמר, להנציח את מורשת יהדות בבל. למטרה זו מפעיל "המרכז" מכון מחקר, הוצאה לאור, ספרייה וארכיונים. במסגרת המכון נערכים כנסים אקדמיים, מחקרים שחוקר אספקטים של שירה, פרוזה, מוזיקה, ריקוד ומחזאות, לבוש שהם חלק ממורשת יהדות בבל.
המרכז מפעיל גם את "מוזיאון יהדות בבל" שנפתח לציבור בשנת 1988, ומציג תערוכות קבועות ומתחלפות.
אגפי המרכז

האגף ההיסטורי מספר את תולדותיה של יהדות בבל. האגף האתנוגרפי מציג את אורח חייהם של היהודים, מנהגים ההווי והתרבות החומרית. אגף זה עוסק אף באיסוף חפצים ופרטי לבוש של יהדות עיראק לצורכי שימור ותיעוד. הגלריה לאומנות פלסטית מציגה תערוכות מתחלפות המתכתבות עם המורשת והתרבות של יהודי בבל. במסדרונות המרכז מוצגים ציורים של שלמה כדורי המתארים את יהדות בבל.
מוזיאון יהדות בבל

המרכז מפעיל גם את "מוזיאון יהדות בבל" שנפתח לציבור בשנת 1988. במוזיאון מוצגים ממצאים שונים, החל מתמונות ועד חפצים היסטוריים של עולי עיראק. במוזיאון מוצגים למבקרים פרקים מתולדות יהודי בבל לדורותיהם במשך למעלה מ-2600 שנה.
באמצעות תערוכות הקבע, מוצגות תרומתן של ההנהגה הרוחנית של הישיבות הגדולות וההנהגה הגשמית של ראשות הגולה לקיומו של העם היהודי, כמו גם יחסי הקהילה עם השלטון והחברה הסובבת בתקופות השונות. התערוכות במוזיאון מפנות זרקור לעבר הקהילות השונות המרכיבות את יהדות בבל ולתמורות שחלו בהן במאות השנים האחרונות, כמו גם לעבר המוסדות העצמאיים שהקימו.
במוזיאון תערוכות מיוחדות המוקדשות למאורעות המרכזיים בחייהם של יהודי עיראק במאה ה-20, הפרהוד (פרעות חג השבועות 1941), הקמת התנועה הציונית בגלוי ובמחתרת העלייה ההמונית וההשתלבות במדינת ישראל.
המוזיאון מארגן גם חוגים לבני נוער בנושא שירה וריקוד ממורשת יהדות בבל במטרה להנחיל לדור הצעיר את ערכי המורשת.
מבנה המוזיאון עוצב סביב מוטיב הבית היהודי המסורתי בעיראק, כשבלבו החצר הפנימית. כמו כן, שוחזרו סמטה ברובע היהודי ובית הכנסת הגדול בבגדאד.
ב-25 באפריל 2013, ביקר נשיא המדינה שמעון פרס במרכז. את ביקורו סיכם במילים הבאות:
”אי אפשר שלא להתפעל מהמפעל התרבותי והמחקרי הנפלא, המוצא את ביטויו המיוחד במרכז מורשת יהדות בבל... חובה מוסרית ולאומית היא לחקור, לאסוף, לתעד ולשמר את כל נתיביה ושכיותיה של הקהילה הזאת ... גם הפזורה של יהודי עיראק בחו"ל שרישומה הטוב ניכר בארצות העולם, רתומה למשימה הזאת ושותפה למפעל הזה”.
פרס

התשמ"ט– 1989 פרס יושב ראש הכנסת על העמקת הידע והתודעה של העם היהודי לעדותיו
הערות שוליים

↑  כנסת ישראל, מקבלי הפרסים של קרן פרס יושב ראש הכנסת לאיכות החיים (עמ' 4)
| --- | --- |
בקרת זהויות :  NLI: 987007265359405171  ISNI: 0000 0001 2187 2340  LCCN: n82148513  VIAF: 152524234   WorldCat (עם VIAF): 152524234
Waterloo (שיר)

"Waterloo" (בעברית: "ווטרלו"; במקור נקרא "Honey Pie") הוא הסינגל הראשון באלבום השני של הלהקה השוודית אבבא הנושא את אותו השם. שיר זה זכה בתחרות האירוויזיון של 1974 וסלל את דרכה של הלהקה להצלחה בינלאומית. השיר זכה בתחרות שיר היובל באירוויזיון שנערכה בשנת 2005 בדנמרק.
היסטוריה

השיר ווטרלו נכתב לקראת תחרות האירוויזיון של 1974, לאחר ששיר קודם של הלהקה (Ring Ring) הגיע רק למקום השלישי בתחרות המלודיפסטיבלן בשנת 1973. תחילה נכתב עם מקצב רוק-ג'אז, אך זה הוחלף במקצב דיסקו מהיר. הלהקה העדיפה שיר זה על פני שיר אחר שנכתב על ידי חבריה באותה העת, Hasta Mañana, משום שהודגשה בו שירתן של בנות הלהקה, אנייטה פלטסקוג ואנני-פריד לינגסטאד. השיר עוסק בנערה העומדת להיכנע לאהבתה, כשם שנפוליאון נכנע בקרב ווטרלו ב-18 ביוני 1815 (בניגוד לאמור בשיר, נפוליאון אמנם הובס בקרב ווטרלו, אך לא נכנע, אלא חזר לפריז וב-22 ביוני התפטר).
השיר זכה בתחרות הקדם-אירוויזיון של שוודיה בפברואר 1974 ולאחר מכן, ב-6 באפריל, זכה במקום הראשון בתחרות האירוויזיון עם 24 נקודות, כאשר השיר האיטלקי שהגיע למקום השני משתרך אחריו עם 18 נקודות (שיטת הניקוד אז הייתה שונה מזו המקובלת כיום).
השיר ווטרלו היה הזוכה הראשון בתחרות האירוויזיון ששבר את מסורת הבלדה השקטה הן מבחינה מוזיקלית והן מבחינת ההופעה - התלבושות הססגוניות, המקצב המהיר, והכוריאוגרפיה (פשוטה, אך חסרת תקדים).
הצלחה

השיר הגיע למקום הראשון במצעדים של אירלנד, בלגיה, גרמניה, דרום אפריקה, הממלכה המאוחדת, נורווגיה, פינלנד, שווייץ, למקום השני במצעדים של אוסטריה, הולנד וזימבאבווה (אז רודזיה), למקום השלישי בניו זילנד, ספרד, צרפת ושוודיה, למקום הרביעי במצעד האוסטרלי, למקום השישי במצעד של המגזין האמריקאי בילבורד, ולמקום הארבעה-עשר במצעד האיטלקי (יש אומרים שמיקום זה נובע מן העובדה שהשיר האיטלקי בתחרות האירוויזיון של 1974, Si בביצועה של ג'יליולה צ'ינקווטי, הגיע למקום השני). זהו השיר היחיד שהשתתף בתחרות אירוויזיון והגיע לעשירייה הפותחת במצעדים של 15 מדינות.
בשנת 1994 נכלל השיר, יחד עם להיטים אחרים של הלהקה, בפסקול של הסרט "חתונתה של מיוריאל". הסינגל יצא בשנית בשנת 2004, לכבוד חגיגות ה-30 והגיע למקום ה-20 במצעד הבריטי. ב-22 באוקטובר 2005, במסגרת תחרות שיר היובל באירוויזיון, נבחר השיר לטוב ביותר בהיסטוריה של התחרות.
השיר זכה למספר גדול של גרסאות כיסוי מאז זכייתו. בין הידועות שבהן היא זו שנעשתה בשנת 1998 על ידי בננאראמה. השיר שולב במחזמר "מאמה מיה!" ואף באחד מן הפרקים של סדרת הטלוויזיה "הסימפסונים".
על צדו השני של הסינגל "Waterloo" נמצא השיר Watch Out.
הערות שוליים

↑  ABBA's 'Waterloo' Named Best Eurovision Song, Billboard
| להקת אבבא |
| --- | --- | --- |
| חברי הלהקה | אנייטה פלטסקוג • ביורן אולבאוס • בני אנדרסון • אנני-פריד לינגסטד |  |
| שירי הלהקה |  Chiquitita •‏ Dancing Queen •‏ Does Your Mother Know •‏ Fernando •‏ Gimme! Gimme! Gimme! (A Man After Midnight) •‏ Honey, Honey •‏ I Do, I Do, I Do, I Do, I Do •‏ I Have A Dream •‏ Knowing Me, Knowing You •‏ Lay All Your Love On Me •‏ Mamma Mia •‏ Money, Money, Money •‏ One Of Us •‏ Our Last Summer •‏ SOS •‏ Slipping Through My Fingers •‏ Super Trouper •‏ Take a Chance on Me •‏ Thank You for the Music •‏ The Day Before You Came •‏ The Name Of The Game •‏ The Winner Takes It All •‏ Under Attack •‏ Voulez-Vous •‏ Waterloo •‏ When All Is Said and Done • ‏ Summer Night City • ‏ Angeleyes • ‏ Move On • ‏ Happy New Year • ‏ Under Attack  •‏ My Mama Said •‏ Watch Out •‏ You Owe Me One •‏ Tropical Loveland •‏ The King Has Lost His Crown  |  |
| שונות | ביורן אגיין - להקת המחווה • מאמה מיה! - המחזמר • מאמה מיה! - הסרט • מאמה מיה! Here We Go Again - סרט ההמשך • אבבא: המוזיאון • דיסקוגרפיה של ABBA |  |
| --- | --- |
בקרת זהויות :  MusicBrainz work: 70243115-02ff-49c9-a94f-a806da54b7bc
תשלום מבוסס מניות

בתחום החשבונאות ומנהל עסקים, תשלום מבוסס מניות מתאר פעולה של תשלום או תגמול לעובד או לזכאי אחר (כגון ספק) באמצעות מכשיריה ההוניים של החברה או בסכומים המבוססים על מכשיריה ההוניים של החברה (כגון מניות או אופציות).
מטרות

חברה עשויה לשלם באמצעות מכשיריה ההוניים כאשר היא אינה מסוגלת או אינה מעוניינת לתגמל או לשלם לעובדים או לספקים שלה באמצעות מזומן או אשראי. פעולות מסוג זה מאומצות בדרך כלל על ידי חברות טכנולוגיה (היי-טק) בתחילת דרכן.
מבחינתה של החברה, מתן מניות או אופציות לעובדיה מיטיבה עם החברה מפני שהעובדים ירגישו מסורים יותר לעבודתם ויפעלו להשיא את ערך החברה ואת ערך המניות שבהן הם כעת מחזיקים. חברות המעניקות מניות למנהליה מצמצמות את השפעותיה של בעיית המנהל-סוכן.